Mótlætið virðist fara illa í KR-inga . Jón Arnór Stefánsson , lykilmaður KR og einn besti leikmaður Íslands síðustu ár , fékk tvær tæknivillur og var því rekinn út úr húsi í þriðja leikhluta í stöðunni 87 : 66 , Grindavík í vil . Jón veittist að Gunnlaugi Briem , einum dómara leiksins , með ógnandi hætti . Jón vissi upp á sig sökina og gekk af velli og skellti hurð á eftir sér . Jón skoraði aðeins tvö stig í leiknum og hefur ekki náð sér almennilega á strik í síðustu leikjum með KR . Leikurinn var í beinni útsendingu á RÚV og atvikið má sjá í frétt á RÚV.is .